Projekts

LATVIJAS REPUBLIKAS MINISTRU KABINETS

2020.gada Rīkojums Nr.\_\_\_\_

Rīgā (prot. Nr.\_\_\_\_\_)

**Par Jūrmalas pilsētas pašvaldībai piekrītošo būvju, kas atrodas uz valsts zemesgabala Tukuma ielā 16/18, Jūrmalā, pārņemšanu valsts īpašumā un valsts īpašuma objekta nodošanu privatizācijai**

1. Saskaņā ar Publiskas personas mantas atsavināšanas likuma 42.panta otro daļu, 42.1 pantu un 43.pantu pārņemt bez atlīdzības valsts īpašumā un nodot valdījumā akciju sabiedrībai "Publisko aktīvu pārvaldītājs Possessor" valsts īpašumu privatizāciju veicošās institūcijas pienākumu izpildei, Jūrmalas pilsētas pašvaldībai piekrītošo nekustamo īpašumu – kinoteātri (būves kadastra apzīmējums 1300 026 4607 001) un šķūni (būves kadastra apzīmējums 1300 026 4607 002) - Tukuma ielā 16/18, Jūrmalā, kas atrodas uz valsts zemesgabala (nekustamā īpašuma kadastra Nr. 1300 026 4607) Tukuma ielā 16/18, Jūrmalā, kas ierakstīts zemesgrāmatā uz valsts vārda Finanšu ministrijas personā.
2. Saskaņā ar likuma “Par valsts un pašvaldību īpašuma objektu privatizāciju” 12.panta ceturto daļu, 66.panta pirmo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta otro daļu nodot privatizācijai valsts īpašuma objektu:
	1. kinoteātri (būves kadastra apzīmējums 1300 026 4607 001) un šķūni (būves kadastra apzīmējums 1300 026 4607 002) - Tukuma ielā 16/18, Jūrmalā;
	2. nekustamo īpašumu (nekustamā īpašuma kadastra Nr. 1300 026 4607) – zemes vienību (zemes vienības kadastra apzīmējums 1300 026 4607) 0,3917 ha platībā - Tukuma ielā 16/18, Jūrmalā.
3. Finanšu ministrijai nodot un AS “Publisko aktīvu pārvaldītājs Possessor” pārņemt savā valdījumā šā rīkojuma 2.2. apakšpunktā minēto nekustamo īpašumu.
4. AS “Publisko aktīvu pārvaldītājs Possessor” nostiprināt šā rīkojuma 2.punktā minēto valsts īpašuma objektu zemesgrāmatā uz valsts vārda akciju sabiedrības "Publisko aktīvu pārvaldītājs Possessor" personā.
5. AS “Publisko aktīvu pārvaldītājs Possessor” saskaņā ar Jūrmalas pilsētas pašvaldības pilnvarojumu veikt nepieciešamās darbības šā rīkojuma 2.1.apakšpunktā minētā nekustamā īpašuma ierakstīšanai zemesgrāmatā, un parakstīt nostiprinājuma lūgumu par īpašuma tiesību nostiprināšanu uz Jūrmalas pilsētas pašvaldības vārda, secīgi nostiprinot īpašuma tiesību uz Latvijas valsts vārda AS “Publisko aktīvu pārvaldītājs Possessor” personā.
6. Saskaņā ar likuma “Par valsts un pašvaldību īpašuma objektu privatizāciju” 12.panta ceturto un sesto daļu noteikt, ka pircējs, norēķinoties par būvēm, 80 procentu apmērā maksā *euro* un 20 procentu apmērā – privatizācijas sertifikātos.
7. Šā rīkojuma 2.2.apakšpunktā minētās zemes vienības privatizācijā maksāšanas kārtību un maksāšanas līdzekļu attiecību noteikt saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 30.pantu.

|  |  |
| --- | --- |
| Ministru prezidents | A. K. Kariņš |
|  |  |
| Ekonomikas ministrsIesniedzējs:Ekonomikas ministrsVīza:Valsts sekretārs | J. VitenbergsJ. VitenbergsE. Valantis |
|  |  |